## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2017. május 15-i rendkívüli nyílt üléséről***

Határozat: 59-60/2017.(V.15.)

*(Az elfogadott rendeletek a jegyzőkönyv hátulján találhatók.)*

*J E G Y Z Ő K Ö N Y V*

|  |  |  |
| --- | --- | --- |
| *Készült*: | Körmend Város Önkormányzata Képviselő-testületének 2017. május 15-i rendkívüli nyílt üléséről | |
| *Jelen vannak:* | Bebes István, Faragó Gábor, Geosics László, Tóth Gábor, Bán Miklós, Ferencz Gyula, Czvitkovics Gyula, Szabó Ferenc, Csák Tamás, dr. Hadnagy Ádám, Auer Miklós, Tompa László képviselő-testületi tagok | |
| *Távol van:* | |  |
| *Tanácskozási joggal meghívottak közül jelen van:* | | |
|  | dr. Stepics Anita jegyző  Némethné Simon Mária, a Gazdasági és Pénzügyi Iroda vezetője  Forró Szilvia Városfejlesztési és Építéshatósági irodavezető  Körmendy-Szalai Mónika a Projekt Iroda vezetője | |

Bebes István polgármester köszönti a megjelenteket és megállapítja, hogy a Képviselő-testület az ülésen 11 fővel jelen van, az határozatképes, az ülést 8 óra 00 perckor megnyitja.

Bebes István polgármester kéri a napirend elfogadását.

A Képviselő-testület a javaslatot 11 igen szavazattal elfogadja, és a következő napirendet hagyja jóvá:

# N A P I R E N D

Nyilvános ülés keretében:

1. Döntés pályázat beadásáról „Járásszékhely múzeumok szakmai támogatására”

Előterjesztő: **Bebes István** polgármester

1. Döntés pályázat beadásáról Kubinyi Ágoston program keretében.

Előterjesztő: **Bebes István** polgármester

**N A P I R E N D:**

**1./ Döntés pályázat beadásáról „Járásszékhely múzeumok szakmai támogatására”**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az emberi erőforrások minisztere írta ki a pályázatot a Járásszékhely múzeumok szakmai támogatására. Ezen a pályázaton minden évben indul az önkormányzat, ennek lehetőségét kérik idén is. Idén a kastélyban lévő műtárgyak és eszközök restaurálását, felújítását célozná meg az önkormányzat a pályázattal. A pályázat önerőt nem igényel.

*Dr. Hadnagy Ádám képviselő-testületi tag megérkezik, így az ülés 12 fő jelenlétében folytatódik.*

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**59/2017.(V.15.) önkormányzati határozat**

Körmend Város Önkormányzata Képviselő-testülete

1. **támogatja, hogy a Járásszékhely múzeumok szakmai támogatására Körmend Város Önkormányzata pályázatot nyújtson be.**
2. felhatalmazza a polgármestert, hogy a projekttel kapcsolatos dokumentumokat aláírja.

Felelős: polgármester

Határidő: pályázat beadása – 2017. május 24.

**2./ Döntés pályázat beadásáról Kubinyi Ágoston program keretében.**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy szintén az EMMI minisztere írta ki a pályázatot a muzeális intézmények szakmai támogatására. A múzeum új belső terek, enteriőrök kialakítására pályázna, ehhez kéri a Testület támogatását. A támogatási intenzitás 10%, 30 millió forint támogatási igény esetén 3.333.333 Ft-ot a település önkormányzatának saját forrásként kell biztosítania.

Tompa László képviselő-testületi elmondja, hogy a határozati javaslat második pontjában az szerepel, hogy a 2018-as költségvetés terhére biztosítják az önerőt. Azt javasolja, hogy ne egyék meg a kenyerüket előre, ezért azt javasolja, hogy a 2017-es költségvetés terhére biztosítsák az önerőt.

Bebes István polgármester elmondja, hogy azt látja, hogy Tompa László képviselő úr még némely kérdésben tapasztalatlan. Látnia kellene, hogy egy pályázat átfutásának ideje ennél jóval hosszabb. Egy pályázat benyújtásának feltétele az, hogy a pályázó nyilatkozzon az önerő kérdéséről, ha ezt nem teszi, akkor a pályázatot el fogják utasítani. Képviselő úr most kvázi azt kéri a képviselő-testülettől, hogy ne nyújtsa az be a pályázatot. Ezt a szavazásnál megteheti.

Tompa László képviselő az kérdezi, hogy a 30 millió 10%-a hogyan jön ki 3.333.333 forintra.

Körmendy-Szalai Mónika, a Projekt Iroda vezetője elmondja, hogy ezt úgy kell számolni, hogy a teljes beruházás összegének 10%-a az önerő. Jelen esetben a teljes beruházás összege 33.333.333 Ft.

Bebes István elmondja, hogy a határozati javaslatban szereplő összeg a helyes.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal, 1 tartózkodás mellett elfogadja, és a következő határozatot hozza:

**60/2017.(V.15.) önkormányzati határozat**

Körmend Város Önkormányzata Képviselő-testülete

1. **támogatja, hogy a Muzeális intézmények szakmai támogatására (Kubinyi Ágoston Program) Körmend Város Önkormányzata pályázatot nyújtson be.**
2. **sikeres pályázat esetén a pályázathoz szükséges 3 333 333 Ft-ot a 2018-as költségvetés terhére biztosítja.**
3. felhatalmazza a polgármestert, hogy a projekttel kapcsolatos dokumentumokat aláírja.

Felelős: polgármester

Határidő: pályázat beadása – 2017. május 24.

További kérdés, vélemény nem hangzik el. Bebes István polgármester a Képviselő-testület ülését 8 óra 12 perckor bezárja.

K. m. f.

Bebes István dr. Stepics Anita

polgármester jegyző